open-index/open-wikipedia-markdown huggingface dataset:
Latvian tiedeakatemian rakennus

**Latvian tiedeakatemian rakennus** () on 21-kerroksinen stalinistista arkkitehtuuria edustava pilvenpiirtäjä Latvian pääkaupungissa Riiassa.

Kaupunkisiluettia hallitsevan 111 metriä korkean rakennuksen suunnitteli neuvostoliittolainen arkkitehti Lev Rudnev. Se rakennettiin vuosina 1953–1956. Rakennus oli muiden neuvostotasavaltojen työläisten ja talonpoikien lahja Latvian kansalle. Alun perin se suunniteltiin kolhoosityöläisten taloksi, mutta valmistumisensa jälkeen se lahjoitettiin Latvian tiedeakatemialle. Se edustaa tyyliltään sosialistista realismia ja stalinistista arkkitehtuuria, joka oli silloisessa Neuvostoliitossa suosiossa. Samantapaisia rakennuksia ovat muun muassa Hotelli Ukraina Moskovassa sekä Kulttuurin ja tieteen palatsi Varsovassa.

Rakennuksessa toimii nykyään Latvian tiedeakatemian hallintoelimiä, humanistisia laitoksia, tieteellinen kustantamo, valtion tiedeneuvosto ja muita tutkimusorganisaatioita.

## Lähteet
*''Stalinskaja vysotka v Rige otmetila 50 let The Baltic Course. 12.5.2009. 

## Aiheesta muualla
*''Vysotnoje zdanije Akademii nauk v Rige'' renatar.livejournal.com. 12.10.2010.
Kaljuunakalat

**Kaljuunakalat** (Dichistiidae, vanhemmissa lähteissä usein Coracinidae) on aurinkoahvenkaloihin kuuluva kalaheimo. Niitä tavataan eteläiseltä Atlantilta ja Intian valtamereltä.

## Taksonomia
Kaljuunakaloihin kuuluu vain yksi suku *Dichistius* ja siinä kaksi lajia: kaljuunakala (*Dichistius capensis*) ja raitakaljuunakala (*Dichistius multifasciatus*). Kaljuunakalat luettiin ennen ahvenkalojen lahkoon, ja niitä on pidetty muun muassa hammasahventen (Sparidae) ja ruoriahventen (Kyphosidae) lähisukulaisina, samoin sukulaisuutta on havaittu lepakkokaloille (Ephippidae) ja levykaloille (Drepaneidae).

## Anatomia
Kaljuunakalat kasvavat suurimmillaan 30&ndash;80&nbsp;cm pitkiksi.  Ruumiinrakenteeltaan ne ovat korkeita ja litteitä, suomut ovat melko pienikokoisia. Selkäevän etuosassa on piikikkäitä ruotoja ta takaosassa harjanne. Peräevässä on kolme piikkiä ja pyrstöevä on hieman haarautunut. Hampaat ovat kaljuunakaloilla pienet, uloimpien rivien hampaat ovat käyrät. 

## Levinneisyys ja elintavat
Kaljuunakaloja tavataan Etelä-Afrikan ja Madagaskarin rannikkojen läheisyydestä. Ne elävät kivikkoisilla ja hiekkaisilla pohjilla sekä murtovedessä että suolaisessa merivedessä. Kalojen ravintoon kuuluvat nilviäiset ja muut selkärangattomat eläimet sekä levä. Sekä kaljuunakala että raitakaljuunakala ovat arvostettuja ruokakaloja eteläisessä Afrikassa että suosittuja urheilukalastuksen kohteita.

## Lähteet
László Bíró (piispa)

**László Bíró** (s. 31. lokakuuta 1950) on unkarilainen roomalaiskatolinen piispa. Hänet vihittiin papiksi Pécsin hiippakuntaan 23. kesäkuuta 1974 ja nimitettiin Kalocsa-Kecskemétin arkkihiippakunnan vihkipiispaksi sekä Castra Galbaen titulaaripiispaksi 18. huhtikuuta 1994. Piispaksi vihkiminen seurasi 21. toukokuuta. Pääkonsekraattorina toimi László Paskai, jota avustivat László Dankó ja Mihály Mayer.

Bíró sai 20. marraskuuta 2008 nimityksen Unkarin sotilaspiispaksi.

## Lähteet
Suomen Urheilukuninkuuskilpailut 1906

**Suomen urheilukuninkuudesta** kilpailtiin Helsingissä 26. - 27. toukokuuta 1906. Maisterin arvoon oikeuttavat minimirajat saavutti neljä urheilijaa ja näistä kuninkaaksi kruunattiin Aarne Salovaara. Kilpailuun oli ilmoittautunut kaikkiaan 73 urheilijaa.
 
## Lopputulokset

Lajit ja maisterin (kandidaatin) vaatimukset: 1. kuulantyöntö 9,00 (8,00) 2. pituushyppy 5,00 (4,40), 3.leuanveto 16 (12) 4.korkeushyppy 135 (125), 5.keihäänheitto 25,00 (21,00), 6.100 metriä 12,8 (13,6) 7. kieppi 4 (3) 8. 1 500 metriä 5.30 (5.50), Vaihtoehtoiset lajit: 9. Kiekonheitto 23.00 (20.00), 10. seiväshyppy 220 (190), 11. hirrensyöksy 6.00 (5.50). Heitto- ja hyppylajeissa minimivaatimukset oli saavutettava molemmilla käsillä tai jaloilla erikseen. Lisäksi oli suoritettava vaihtoehtoisesti joko 500 m uinti 16.00 (20.00) tai 10 km hiihto 42.00 (46.00). 

Hirrensyöksyn voitti I. Tuomisto Helsingin rautatieläisten voimisteluseurasta tuloksella 7,06. Toinen osanottaja oli O. Tynkkynen, tulos 5,82.

## Lähteet

* 31.05.1906 Uusi Suometar no 123 
* 01.06.1906 Uusi Suometar no 124 

### Viitteet
Türk Telekom Arena

**Türk Telekom Arena** on Turkin Istanbulissa sijaitseva jalkapallostadion. Se toimii jalkapallojoukkue Galatasaray SK:n kotistadionina. Kansainvälisten otteluiden aikaan stadionin nimi on *UEFA Stadion Istanbul* tai *Aslantepe Arena*, koska liittojen säännöt kieltävät virallisiin yhteistyökumppaneihin kuulumattomien sponsorien nimet. Stadion avattiin 15. tammikuuta 2011, ja sen kapasiteetti on 52&nbsp;652.

Stadion on tällä hetkellä yksi maailman nykyaikaisimmista jalkapallostadioneista. Sen erikoisin piirre on väriä vaihtava ulkoasu. Galatasarayin pelatessa stadion loistaa punaisena, maaotteluissa ja muissa erikoistapauksissa stadion hohkaa valkoisena. Myös värien yhdistelmät ovat mahdollisia. Stadionin rakentaminen maksoi 160 miljoonaa euroa, mikä tekee siitä yhden maailman kalleimmista stadioneista.
Incarcerated

**Incarcerated** on Lil Boosien viides studioalbumi, joka julkaistiin vuonna 2010. Albumi myi 29,00 kappaletta ensimmäisellä viikolla ja nousi Bilboard 200 -listan neljänneksi.Levy on saanut positiivisia arvosteluja.

## Kappaleet

## Arvostelut
* AllMusic: 

## Lähteet
Ponta do Tristão

**Ponta do Tristão** on Madeiran saaren pohjoisin osa. Se sijaitsee Porto Monizin kunnassa. Madeiran saari jaettiin 1400-luvulla João Gonçalves Zarcon ja Tristão Vaz Teixeiran hallintoalueisiin. Rajalinja kulki Ponta do Tristãosta Ponta da Oliveiraan.

## Lähteet
* 

### Viitteet
EHC Red Bull München

**EHC Red Bull München** on müncheniläinen ammattilaisjääkiekkojoukkue, joka pelaa Saksan DEL-liigaa. Vuonna 2010 EHC München voitti 2. Bundesligan mestaruuden ja nousi Saksan korkeimmalle sarjatasolle. Virvoitusjuomayhtiö Red Bull tuli edustusjoukkueen nimisponsoriksi vuonna 2012 ja pääomistajaksi vuotta myöhemmin. Joukkue voitti Saksan mestaruuden kolme kertaa peräkkäin vuosina 2016–2018.

## Joukkue
*(Tilanne 16. maaliskuuta 2026)*

### Valmennus & Joukkueenjohto
* **Päävalmentaja:** Oliver David 
* **Apuvalmentaja:** Maximilian Kaltenhauser 
* **Apuvalmentaja:** Robert Leask 
* **Maalivahtivalmentaja:** Patrick Dallaire 
* **Fysiikkavalmentaja:** Tobias Bammer 
* **Fysiikkavalmentaja:** Thomas Winkler 
* **Huoltopäällikkö:** Bernd Köhler 
* **Huoltopäällikkö:** Markus Schreiber 
* **Huoltopäällikkö:** Jan Teske 
* **Toimitusjohtaja:** Christian Winkler 
* **Apulaistoimitusjohtaja:** Neville Rautert 

*Lähde: EliteProspects*

## Lähteet
Peggy Sue meni naimisiin

**Peggy Sue meni naimisiin** (*Peggy Sue Got Married*) on vuonna 1986 ensi-iltansa saanut romanttinen draamakomedia. Elokuvan pääosia näyttelevät muun muassa Kathleen Turner, Nicolas Cage, Barry Miller, Catherine Hicks, Joan Allen, Kevin J. O'Connor, Jim Carrey, Lisa Jane Persky ja Lucinda Jenney. Siinä esiintyvät myös Helen Hunt ja Sofia Coppola. Elokuvan on ohjannut Francis Ford Coppola. Elokuva on sijalla 17 Entertainment Weeklyn 50 parhaan high school -aiheisen elokuvan listalla. Elokuvasta on tehty myös musikaali vuonna 2001.

Yhdysvaltalainen National Board of Review of Motion Pictures nimesi elokuvan vuoden 1986 kymmenen parhaan joukkoon ja palkitsi Kathleen Turnerin parhaana naisnäyttelijänä.

## Arvioita
*[[Video-opas|Video-oppaassa]]* vuodelta 1994 Kati Sinisalo kutsuu elokuvaa ”hömelöksi” komediaksi ja antaa sille kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
* 
*
Valekuolema

**Valekuolema** on tila, jossa syvän tajuttomuuden, hengityksen salpaantumisen ja heikon pulssin vuoksi ihminen tai eläin vaikuttaa päällisin puolin kuolleelta, vaikka onkin elossa.

## Katso myös
*Asfyksia
Kate Alexa

**Kate Alexa Gudinski** (s. 2. maaliskuuta 1988 Melbourne, Australia) on australialainen popmuusikko.

## Albumit
*2006: *[[Broken & Beautiful]]*
*2007: *[[H2O: Just Add Water (2007 soundtrack)|H2O: Just Add Water]]*
*2012: *[[Infatuation (albumi)|Infatuation]]*

## Singlet
* Always There (2004)
* My Day Will Come (2005)
* All I Hear (2006)
* Somebody Out There (2006)
* Better than You (2006)
* Teardrops (mukana Baby Bash) (2008) (Womack & Womack -cover)
* Infatuation (2011)
* X-Rated (2011)
* I'm Falling (2012)
* I Deny (2012)

## Lähteet
Ponta da Oliveira

**Ponta da Oliveira** sijaitsee Madeiran saaren eteläosassa. Madeiran saari jaettiin 1400-luvulla João Gonçalves Zarcon ja Tristão Vaz Teixeiran hallintoalueisiin. Rajalinja kulki Ponta do Tristãosta Ponta da Oliveiraan.

## Lähteet
* 

### Viitteet
Jesús Juárez Párraga

**Jesús Juárez Párraga** (s. 22. heinäkuuta 1943) on Boliviassa toimiva espanjalainen roomalaiskatolinen arkkipiispa. Hänet vihittiin salesiaanien papiksi 16. joulukuuta 1972 ja nimitettiin La Pazin arkkihiippakunnan vihkipiispaksi sekä Gummi in Proconsularin vihkipiispaksi 16. huhtikuuta 1988. Piispaksi vihkiminen seurasi 18. kesäkuuta. Pääkonsekraattorina toimi Santos Abril y Castelló, jota avustivat Luis Sáinz Hinojosa ja Julio Terrazas Sandoval.

Juárez Parraga sai 25. kesäkuuta 1994 nimityksen El Alton hiippakunnan piispaksi. 2. helmikuuta 2013 hänet nimitettiin Sucren arkkipiispaksi, jonka virkaan hänet asetettiin 20. maaliskuuta.

## Lähteet
Ilhéu de Ferro

**Ilhéu de Ferro** (Rautasaari) on yksi Madeiraan kuuluvan Porto Santon saaren edustalla sijaitsevista pikkusaarista.

## Galleria

Kuva:Ilhéu de Ferro 01.jpg|Ilhéu de Ferro


## Lähteet
* 

### Viitteet

## Aiheesta muualla
Port Authority of New York and New Jersey

**Port Authority of New York and New Jersey** (lyhenne **PANYNJ**, suom. *New Yorkin ja New Jerseyn satamavirasto*) on New Yorkin ja New Jerseyn osavaltioissa, Yhdysvalloissa toimiva satamavirasto, jonka tehtävänä on huolehtia New Yorkin ja New Jerseyn liikenneinfrastruktuurista kuten silloista, tunneleista, lentokentistä ja satamista yhteistyössä New Yorkin ja New Jerseyn sataman kanssa. Infrastruktuurin ylläpidon lisäksi Port Authority on myös investoinnut rakennushankkeisiin, toimien muun muassa New Yorkin alkuperäisen, syyskuun 11. päivän iskuissa tuhoutuneen World Trade Centerin rakennuttajana ja omistajana. Port Authority toimii myös uuden World Trade Centerin rakennuttajana. 

Port Authority perustettiin vuonna 1921 New Yorkin ja New Jerseyn osavaltioiden välisellä sopimuksella.  

## Port Authorityn hallinnoima ja ylläpitämä infrastruktuuri

### Satamat
 
*Port Jersey Marine Terminal, Bayonne, Jersey City
*Brooklynin satama, Red Hook, New York
*Howland Hook Marine Terminal, Staten Island
*Port Newark-Elizabeth Marine Terminal, Elizabeth

### Lentokentät
 
*John F. Kennedyn kansainvälinen lentoasema, Queens, New York
*LaGuardian lentoasema, Queens, New York
*Stewartin kansainvälinen lentoasema, Newburgh, New York
*Teterboron lentoasema, Teterboro, New Jersey
*Newarkin kansainvälinen lentoasema, Newark, New Jersey

### Helikopterikentät
 
*Downtown Manhattanin helikopterikenttä, Manhattan, New York

### Sillat ja tunnelit
 
*Bayonne Bridge
*Goethals Bridge
*George Washington Bridge
*Holland Tunnel
*Lincoln Tunnel
*Outerbridge Crossing

### Joukkoliikenne
 
*Port Authority Trans-Hudson
*Port Authority Bus Terminal
*George Washington Bridge Bus Station
*Journal Square Transportation Center

### Kiinteistöt
* World Trade Center, New York (alkuperäinen ja rakenteilla oleva uusi)

## Lähteet

## Aiheesta muualla

* Port Authorityn virallinen sivusto 
* Port Authorityn World Trade Center -sivusto
Ilhéu das Cenouras

**Ilhéu das Cenouras** (Porkkanasaari) on yksi Madeiraan kuuluvan Porto Santon saaren edustalla sijaitsevista pikkusaarista.

## Lähteet
* 

### Viitteet
El Ghriban synagoga

**El Ghriban synagoga** tai **Djerban synagoga** on synagoga, joka sijaitsee Tunisiassa Djerban saarella Hara Seghiran kylässä. Se on tunisianjuutalaisten vuosittaisten pyhiinvaelluksen kohde Lag ba'omer -juhlan aikaan.

Synagogan perustamisajankohdaksi on sanottu 586 eaa., mutta toisen näkemyksen mukaan se on perustettu 70 jaa. Synagogaa pidetään Tunisian ja Afrikan vanhimpana. Nykyinen rakennus on jälleenrakennettu 1800-luvulla.

14 saksalaista turistia, 2 ranskalaista ja 5 tunisialaista kuoli 11. huhtikuuta 2002 terrori-iskussa, joka tehtiin räjäyttämällä kuorma-auto lähellä synagogaa. Al-Qaida otti vastuun iskusta. 9. toukokuuta 2023 viisi ihmistä kuoli synagogan lähellä tapahtuneessa ampumavälikohtauksessa.

## Lähteet

## Aiheesta muualla
Vesey Street (Manhattan)

**Vesey Street** on itä–länsi-suunnassa kulkeva katu Manhattanin saarella New Yorkissa. Katu on nimetty lähistöllä sijaitsevan Trinity Churchin ensimmäisen johtajan William Veseyn (1674–1746) mukaan. Ennen World Trade Centerin rakentamista Vesey Street kulki suoraan Broadwaylta Hudsonjoelle. Nykyään katu kulkee Broadwaylta Church Streetille. Kadun varrella sijaitsevia rakennuksia ovat muun muassa Old New York Evening Post Building ja Verizon Building.

## Lähteet

## Aiheesta muualla
3T (lehti)

**3T** oli vuosina 2012–2013 julkaistu suomalainen tekniikan viikkolehti, joka kertoi teknologian, talouden ja työelämän ajankohtaisista ilmiöistä ja tapahtumista. Sen ensimmäinen numero ilmestyi 13. tammikuuta 2012 ja viimeinen 13.12.2013.

3T-lehti ilmestyi verkossa, lukulaitteissa ja mobiilissa sekä paperilehtenä 40 kertaa vuodessa perjantaisin.

Lehdellä oli yli 60&nbsp;000 tilaajaa, sillä Uusi Insinööriliitto (UIL) oli tilannut lehden jäsenetuna jäsenilleen vuosina 2012 ja 2013. 3T:n päätoimittajana toimi ensin Marko Haikonen ja marraskuusta 2012 lähtien Veijo Käyhty. Lehden toimitusta supistettiin rajusti lokakuussa 2012 pidetyissä yt-neuvotteluissa. Kustantaja oli Sanoma Tekniikkajulkaisut Oy, joka oli tuolloin Sanoma Magazines Finlandin tytäryhtiö.

## Lähteet

## Aiheesta muualla
*
*Sanoma Magazines Finlandin virallinen tiedote 3T-lehden julkaisun aloittamisesta 11.1.2012
*3T-lehden toimittajan Anna Ruohosen haastattelu Journalisti-lehdessä 2/2012
César Bosco Vivas Robelo

**César Bosco Vivas Robelo** (14. marraskuuta 1941 – 23. kesäkuuta 2020) oli nicaragualainen roomalaiskatolinen piispa. Hänet vihki papiksi Managuan arkkihiippakuntaan paavi Paavali VI 17. toukokuuta 1970. Hänet nimitettiin Managuan vihkipiispaksi ja Mididin titulaaripiispaksi 8. lokakuuta 1981. Piispaksi vihkiminen seurasi 21. marraskuuta. Pääkonsekraattorina toimi Miguel Obando Bravo, jota avustivat Rubén López Ardón ja Julián Luis Barni Spotti.

Vivas Robelo sai 2. huhtikuuta 1991 nimityksen León en Nicaraguan hiippakunnan piispaksi.

## Lähteet
Pico do Facho

**Pico do Facho** on Madeiraan kuuluvan Porto Santon saaren korkein kohta. Se kohoaa 516 metriä merenpinnan yläpuolelle.

## Lähteet
* 

### Viitteet
New Era Part 3: The Apocalypse

**New Era Part 3: The Apocalypse** on Derdian-yhtyeen kolmas studioalbumi, joka julkaistiin 24. helmikuuta 2010.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
;Yhtye
* Joe Caggianelli – laulu
* Henry Enrico Pistolese – kitara, taustalaulu
* Dario Radaelli – kitara
* Marco Banfi – basso
* Salvatore Giordano – rummut
* Marco Garau – kosketinsoittimet

;Tuotanto
* Danilo Di Lorenzo – äänittäjä, miksaaja, masteroija
* Felipe Machado Franco – kansikuva
* Ivano Tomba – valokuvat

## Arvostelut
* Metal Temple: 
* Sea of Tranquility: 

## Lähteet

## Aiheesta muualla
* 
*
Ilhéu de Cima

**Ilhéu de Cima** on yksi Madeiraan kuuluvan Porto Santon saaren edustalla sijaitsevista pikkusaarista.

## Galleria

Kuva:Ilhéu de Cima (Porto Santo).jpg|Ilhéu de Cima


## Lähteet
* 

### Viitteet

## Aiheesta muualla
F32 (kappale)

**F32** on Kristiina Braskin single, joka julkaistiin digitaalisesti 10. lokakuuta 2011. Kappaleella Brask osallistui kymmenen vuoden tauolta palanneeseen Syksyn sävel -kilpailuun 29. lokakuuta 2011.

Kappaleen on säveltänyt Matti Mikkola yhdessä Street Kobran kanssa. Sanoituksen takaa löytyy muun muassa Arttu Wiskarille tekstejä tehnyt Janne Rintala.

## Kappaleet
#

## Listasijoitukset

## Lähteet
Ilhéu de Fora (Porto Santo)

**Ilhéu de Fora** on yksi Madeiraan kuuluvan Porto Santon saaren edustalla sijaitsevista pikkusaarista.
Luis Bográn

**Luis Bográn Barahona** (3. kesäkuuta 1849 Santa Bárbara, Honduras – 8. heinäkuuta 1895 Guatemala City, Guatemala) oli hondurasilainen sotilas ja poliitikko, joka toimi maansa presidenttinä 1883–1891.

Bográn syntyi Santa Bárbarassa 1849. Hän valmistui lakimieheksi San Carlos de Guatemalan yliopistosta. Tämän jälkeen Bográn siirtyi asevoimien palvelukseen. Hänestä tuli asevoimien komentaja 1872. Sotilasuransa jälkeen hän siirtyi politiikkaan.

Bográn oli Hondurasin sisäministerinä 1883, kun Marco Aurelio Soto joutui jättämään presidentin tehtävät. Bográn valittiin toukokuussa hänen seuraajakseen väliaikaiseksi presidentiksi, kunnes hän sai virallisesti viran marraskuussa 1883. Bográn oli presidenttinä marraskuulle 1891.

## Lähteet
Birgittastiftelsen

**Birgittastiftelsen** on ruotsalainen säätiö, joka on perustettu 7. lokakuuta 1920 huolehtimaan Vadstenan luostarin alueesta ja rakennuksista.

Säätiön ensimmäinen puheenjohtaja oli prinssi Eugen. Hän hoiti tehtävää kuolemaansa vuoteen 1947 saakka. Säätiön ensimmäisiä toimia oli vuosina 1926–1927 kaivaa esiin ja konservoida luostarin talousrakennuksia. Vuonna 1938 perustettiin retkeilymaja. Säätiöllä oli oma arkkitehti, Erik Fant, joka suunnitteli uudisrakennuksia, kuten vieraskodin ja kansanopiston. Rakennustöiden rahoittamiseksi kerättiin 2,2 miljoonaa kruunua, ja valtio antoi avustuksena 2,8 miljoonaa. Säätiön aktiivisena toimijana oli tuolloin professori Andreas Lindblom.

Nunnaluostarin entistäminen aloitettiin vuonna 1956, mutta vanhan kuninkaanlinnan jäänteiden löytymisen vuoksi suunnitelmat menivät uusiksi. Kansanopisto sai 1970 tilat uudemmista rakennuksista nunnaluostarin alueelta, ja vierastalo vihittiin 1964. Munkkiluostari kunnostettiin 1989 Vadstenan luostarihotelliksi. Vuonna 2003 vihittiin käyttöön luostarimuseo.

## Lähteet
*Birgittastiftelsen
Rat King

**Rat King** on Petri Kotwican ohjaama suomalais-virolainen trillerielokuva vuodelta 2012. Se on ohjaajan kolmas pitkä elokuva. Suomalais-virolainen yhteistuotanto on kuvattu Virossa kesällä 2011. 

## Juoni
Liialliseen pelaamiseen uppoutunut Juri on jo jättämässä pelaamisen tyttöystävän painostuksesta, kun nettiystävä pyytää apua, ja siitä käynnistyy painajaismainen tapahtumaketju, jossa panokset ovat kovat.

## Arviot
Useat kriitikot ovat verranneet elokuvaa Kotwican aiempaan ohjaukseen *[[Musta jää (elokuva)|Mustaan jäähän]]*. *[[Ilkka-Pohjalainen|Ilkka]]*-lehden Marita Nyrhinen suhtautui elokuvaan myönteisesti: "Kotwicalta odotettiin näyttöä. Rat King palkitsee odotuksen." Elokuva on hänestä ahdistava mutta oudolla tavalla myös kiehtova ja koskettava, ja sen tematiikka on ajankohtainen ja tärkeä. Ohjauksen ohella myös musiikki ja kuvaus saivat Nyrhiseltä kiitosta.

Arto Pajukallion (*Tv-maailma*) mielestä *Rat King* sortuu ikävystyttäviin kliseisiin ja kiusaannuttavaan epäuskottavuuteen. *Musta jää* oli menestys, ja kriitikko toivoo, että Kotwican ura ei kompastu tähän teennäiseen trenditrilleriin. Varovainen on myös Pertti Avolan (*Helsingin Sanomat*) arvio: Tarina ei kantanut *Mustassa jäässä*, eikä se kanna tässäkään, ainekset eivät loksahda luontavasti yhteen, komeasta yhteistuotannosta huolimatta on haukattu liian iso pala.

## Palkinnot
*Grand Prix (pääpalkinto) Cine-Jeune de l'Aisne -nuortenelokuvafestivaalilla Ranskassa 2013

## Näyttelijät

## Lähteet

## Aiheesta muualla
* Elokuva Making Moviesin sivustolla 
* Taustaa ja tekijöiden kommenttea , Heidi Merima-Halonen, Rat King, Satyyri
Pudotusrinne

**Pudotusrinne** on kerroksittaisten sedimenttikivilajien eroosion tuloksena syntynyt geologinen muodostuma. Pudotusrinteet ovat kahden tasaisen alueen väliin syntyneitä jyrkkiä rinteitä.

## Muodostuminen

Tietyt kivilajit (yleensä pehmeät) hajoavat muita nopeammin. Esimerkiksi savikivi hajoaa nopeammin kuin kalkkikivi. Tietyissä tilanteissa kokonainen kerros helposti hajoavaa kiviainesta voi eroosion tuloksena kulkeutua pois kovemman kivilajin päältä. Tämän seurauksena syntyy lähes tasainen pinta.
Batman: Return of the Joker

**Batman: Return of the Joker** on Sunsoftin kehittämä Batman-aiheinen toimintapeli. Peli on julkaistu Nintendo Entertainment Systemille, Game Boylle ja Sega Mega Drivelle. Peli on jatkoa vuonna 1990 julkaistulle *lle*.

## Pelaaminen (NES-versio)
*Batman: Return of the Joker* on tasohyppely- ja ampumapeli. Batmanin aseena on tämän ranteessa oleva heitin, jossa on useita ammustyyppejä, kuten batarangit. Pelisarjan edellisessä osassa ollut seinähyppytoiminto on poistettu.

Pelissä on seitsemän kenttää: Gotham Cityn tuomiokirkko, Jokerin varasto, luminen vuori, jalostamo, maanalainen käytävä, ammustukikohta ja Ha-Haciendan saari. Pelissä on salasanatoiminto, jolla pelaamista voi jatkaa muualta kuin alusta.

## Aiheesta muualla
* 
*
Palazzo Farnese

**Palazzo Farnese** eli **Farnesen palatsi** on palatsi Roomassa Italiassa. Se sijaitsee Tiberin vasemmalla rannalla Piazza Farnesen ja Via Giulian välissä. Kun Ruotsin kuningatar Kristiina tuli Roomaan 1655, hän asui palatsissa vuoteen 1659. 

Kun Farnesen suku sammui, palatsi päätyi Napolin kuningashuoneen omistukseen, jolta sen ensin vuonna 1874 vuokrasi ja lopulta 1908 osti Ranskan valtio Ranskan Rooman-suurlähetystöksi. Aiemmin rakennuksessa on ollut myös Ranskan arkeologinen instituutti.

Ruotsissa palatsi tunnetaan Tukholman kuninkaanlinnan pohjoisen siiven esikuvana.

## Historia
Palazzo Farnese on rakennettu paikalle, jolla on aiemmin ollut palatsi. Sen hankki vuonna 1495 kardinaali Alessandro Farnese, josta myöhemmin tuli paavi Paavali III. Uuden palatsin rakentamisen aloitti Antonio da Sangallo nuorempi vuonna 1514. Se oli jo alun alkaen hyvin suuri, ja sitä laajennettiin sen jälkeen kun Farnese oli 1534 valittu paaviksi. Pihaa suurennettiin, ja julkisivua siirrettiin eteenpäin muutama metri. Palatsissä on neljä siipeä, jotka ympäröivät neliömäistä pihaa. Siinä on holvattu sisäänkäynti ja takana puutarhaan avoin pylväskäytävä.

Sangallon kuoltua 1546 oli julkisivua korotettu kolmikerroksiseksi. Michelangelo, joka samaan aikaan työskenteli Paavali III:n toisen suuren hankkeen, Piazza del Campidoglion, kimpussa, sai rakentamisen vastattavakseen. Hänen johdollaan julkisivua korotettiin, ja se sai sen voimakkaan, kruunumaisen korniisin. Pian paavin kuoleman jälkeen 1549 sai Giacomo Barozzi da Vignola työn vastuulleen. Hän oli työskennellyt aiemmin muissa Farnesen rakennushankkeissa. Hänen johdollaan valmistui muun muassa palatsin takafasadi ja loggiat puutarhan suuntaan (1569–1573). Ylimmän loggian, joka rakennettiin 1589, teki kuitenkin hänen seuraajansa Giacomo della Porta. 

Palatsin sisätiloissa on muun muassa kuuluisa *Galleria Farnese*, johon  Annibale Carracci maalasi noin vuonna 1600 freskoja.

## Lähteet
Matinkylän metroasema

**Matinkylän metroasema** () on yksi vuonna 2017 valmistuneen Länsimetron metroasemista. Se on rakennettu maan alle kauppakeskus Ison Omenan eteläiseen päätyyn, ja asemalta on suora yhteys kauppakeskukseen ja bussiterminaaliin. Matinkylän metroasema oli Länsimetron ensimmäisen rakennusvaiheen pääteasema. Toisen vaiheen valmistuttua joulukuussa 2022 linja M1 on jatkunut Matinkylästä edelleen Kivenlahteen. Vuonna 2025 Matinkylän asemaa käytti arkisin keskimäärin 18&nbsp;800 matkustajaa, mikä on Länsimetron asemista toiseksi eniten Aalto-yliopiston jälkeen.

Asema sijoittui Helsingin seudun liikenteen vuoden 2019 maksuvyöhykeuudistuksessa Etelä-Espoon itäosat kattavalle B-maksuvyöhykkeelle.

Matinkylän metroaseman suunnittelusta vastasi arkkitehtitoimisto HKP. Aseman tunnusmerkki on vaihtelevista valkoisista alumiinilevyistä koostuva kaareva kattopinta.

## Lähteet

## Aiheesta muualla

* Matinkylän metroasema Länsimetron verkkosivuilla
* Matinkylän metroasema HKL:n verkkosivuilla
Warwickin yliopisto

**Warwickin yliopisto** (engl. University of Warwick) on Coventryn kaupungissa Englannissa sijaitseva yliopisto. Yliopisto perustettiin vuonna 1965, ja se on nykyään yksi arvostetuimmista yliopistoista Britanniassa. Yliopisto on jatkuvasti Britannian kymmenen parhaan yliopiston joukossa kaikilla merkittävillä kotimaisilla listoilla, ja sen opiskelijat ovat Englannin toiseksi halutuimpia työelämässä heti Cambridgen yliopiston opiskelijoiden jälkeen. 

Warwickin yliopisto sai QS:n kansainvälisessä, vuosien 2016/17 yliopistovertailussa sijaluvun 51. Times Higher Educationin vuoden 2017 kansainvälisessä vertailussa Warwickin yliopisto oli maailmassa 81. tasokkain.

Etenkin yliopiston taloustieteen laitos on arvostettu maailmalla. Vuonna 2017 QS sijoitti Warwickin kyseisen laitoksen sijalle 25 kansainvälisesti ja seitsemänneksi parhaaksi Euroopassa. The Complete University Guide -sivusto nimesi samaisen laitoksen parhaaksi koko maassa vuonna 2014 ennen mainekkaita Oxfordin ja Cambridgen yliopistoja. The Times Higher Education niin ikään antoi laitokselle sijoituksen 20 maailmassa vuoden 2017 vertailussa.

Warwickin yliopisto kuuluu Russell-ryhmään, johon kuuluu suurin osa Yhdistyneen kuningaskunnan parhaista yliopistoista.

File:Warwick University House.jpg| Warwick University House.
File:WTC Jez Sutton jez-6.jpg|Yliopiston kampusta.
File:Amphitheatre, Warwick University.JPG|Opiskelijoita istuskelemassa yliopiston piha-alueen portaikolla.
File:Medical teaching centre WU 4g07.JPG|Lääketieteellisen opetuksen tiloja.
File:Computer science at warwick.jpg|Tietojenkäsittelyn opetuksen rakennuksia.
File:Warwick Business School Extension.JPG|Liiketoiminnan opetustiloja (business school).

## Lähteet

## Aiheesta muualla
Buddh International Circuit

**Buddh International Circuit** on moottorirata Dankaurissa Greater Noidan lähistöllä Uttar Pradeshin osavaltiossa Intiassa, noin 45 kilometriä New Delhistä kaakkoon. Moottoriradalla järjestettiin ensimmäinen Formula 1 -sarjan Intian Grand Prix 30. lokakuuta 2011. Radan on suunnitellut saksalainen arkkitehti Hermann Tilke. Kilpailu poistui F1-kisakalenterista kauden 2013 jälkeen ja sen uudelleen järjestämisen vaikeutena ovat olleet muun muassa verotusasiat. 

## Formula 1 -voittajat

## Lähteet
* Buddh International Circuit

### Viitteet
Bugio

**Bugio** () on yksi Desertassaarista, jotka sijaitsevat alle 40 kilometriä Madeiran pääkaupunki Funchalista kaakkoon. Saari on noin 7,5 kilometriä pitkä ja 800 metriä leveä. Sen korkein kohta kohoaa noin 350 metriä merenpinnan yläpuolelle.

## Galleria

Kuva:Bugio island.jpg|Bugio-saari kuvattuna Deserta Grandelta.


## Lähteet
* 

### Viitteet
Piazza Farnese

**Piazza Farnese** on noin 3&nbsp;650 neliömetrin laajuinen suorakulmion muotoinen aukio Rooman historiallisessa keskustassa. Sen näkymää hallitsee Farnesen palatsi. Aukiolla on kaksi suihkulähdettä.

## Sijainti ja tiedot
Aukiota rajaavat kadut Via dei Farnesi / Vicolo del Gallo luoteessa ja Via del Mascherone / Via della Corda kaakossa. Siihen päättyvät Via di Monserrato, Via dei Baullari, Vicolo de’Venti ja Vicolo del Giglio. Lähistöllä sijaitsee Campo de’ Fiori -aukio.

Palazzo Farnese eli Farnesen palatsi on moniosainen rakennus 1300-luvulta. Sen rakennutti Farnesen suku, joka antoi sen tehtäväksi Antonio da Sangallo nuoremmalle ja Michelangelolle. Rakennuksella on vuosisatojen aikana ollut useita omistajia, ja sitä on korjattu ja laajennettu. Nykyisin se on Ranskan valtion omistuksessa, ja se toimii suurlähetystönä.

Aukion luoteisreunalla on Pyhän Birgitan kirkko, Ruotsin kansalliskirkko, jossa on myös Birgitan asuinrakennus.

Piazza Farnesen pohjoislaidalla on Palazzo Pichini, joka tunnetaan myös nimellä Palazzo Roccagiovane. Sen kunnostutti vuonna 1705 Alessandro Specchi, mutta 1900-luvun lopulla sen julkisivu sai jälleen alkuperäisen värinsä.

Aukion suihkulähteiden kolme kivistä liljaa symboloivat Farnesen suvun vaakunaa. 

## Lähteet

## Aiheesta muualla
Deserta Grande

**Deserta Grande** on yksi Desertassaarista, jotka sijaitsevat alle 40 kilometriä Madeiran pääkaupunki Funchalista kaakkoon. Deserta Grande on saarista suurin. Se on noin 12 kilometriä pitkä ja 2 kilometriä leveä. Sen korkein kohta kohoaa noin 490 metriä merenpinnan yläpuolelle. Saarilla elää harvinainen munkkihylje, joka on nykyään rauhoitettu. Saarella on tutkijoiden talo sekä vartijat.

## Lähteet
* 

### Viitteet

## Aiheesta muualla
Vila Baleira

**Vila Baleira** on Madeiraan kuuluvan Porto Santon kunnan kuntakeskus sekä suurin asutuskeskus. Vila Baleirasta tehtiin kaupunki elokuussa 1996. Pääosa Porto Santon noin 5&nbsp;000 asukkaasta asuu kaupungissa.

## Lähteet

## Aiheesta muualla
Steinerkasvatuksen liitto

**Steinerkasvatuksen liitto ry** on kaiken steiner­pedagogisen toiminnan katto- ja yhteistoimintajärjestö Suomessa.

Vuoden 2025 aikana Suomessa toimii:
* 23 steinerkoulua, joissa on yhteensä n. 5000 oppilasta
** Kaikki koulut toimivat virallisen opetuksenjärjestämisluvan alla
** Kouluista 9 antaa lukio-opetusta
** Kouluista 2 on hoitopedagogisia erityiskouluja  
* 35 steinerpäiväkotia / koulun yhteydessä olevaa esiopetusryhmää, joissa on yhteensä n. 1000 lasta.
* 8 muuta steinerpedagogista yhteisöä.

## Toiminta
Steinerkasvatuksen liitto toimii Suomen steinerkoulujen, -päiväkotien ja steinerpedagogisten yhteisöjen yhteistyöjärjestönä ja edustaa steinerpedagogiikkaa Suomessa jäsenjärjestöjensä rinnalla. Yhdistyksen tarkoituksena on myös steinerpedagogisia päämääriä toteuttavien yhteisöjen toimintaedellytysten edistäminen, jäsenten taloudellisia ja toiminnallisia edellytyksiä säätelevän lainsäädännön seuraaminen, jäsenten ja yhteiskunnan välisten suhteiden sekä taloudellisten toimintaresurssien riittävyyden varmistaminen.

Tehtävien toteuttamiseksi liitto mm. antaa lausuntoja, pitää yhteyttä päättäjiin, järjestää ja tukee steinerpedagogista tutkimus- ja selvitystyötä, esitelmä-, näyttely-, kurssi- ja seminaaritoimintaa sekä julkaisee steinerpedagogista kirjallisuutta sekä Steinerkasvatus-lehteä. Yhdistys toimii myös yhteistyössä kansainväliseen steinerpedagogisen liikkeen kanssa.

Steinerkasvatuksen liiton johtokunnan puheenjohtaja on Kati Ylinampa. Liiton hallitus toimii steinerpedagogiikan yhteistyö- ja asiantuntijaryhmänä joka käsittelee monia erilaisia steinerpedagogiikkaan ja sen toteuttamiseen liittyviä kysymyksiä.

## Historia
Steinerkasvatuksen liitto ry perustettiin 4. lokakuuta 2008 Espoossa. Liiton perustamisajatuksena oli koota kaikki steinerpedagoginen toiminta yhden yhdistyksen piiriin ja näin selkiyttää sekä voimistaa steinerkasvatuksen kenttää Suomessa. Steinerkasvatuksen liitto jatkaa yli 50 vuotta vanhaa perinnettä ja yhdistää Steinerpedagogiikan seuran ja Steinerpedagogisten yhteisöiden toiminnot.

Steinerkasvatuksen liiton edeltäjä, Steinerpedagogiikan seura on edustanut steinerpedagogiikkaa Suomessa jo ennen ensimmäisen steinerkoulun perustamista Suomeen. Seuran puheenjohtajia ovat olleet mm. Reijo Wilenius, Marja Dahlström, Lea Blåfield, Simo Taimi ja Jarno Paalasmaa.

## Steinerkasvatuksen liiton puheenjohtajat
* 2008-2012 Jarno Paalasmaa
* 2013-2016 Kirsi Perttola-Ylinampa
* 2017-2020 Helena Sandell

## Lähteet
* http://www.steinerkasvatus.fi/
* Jarno Paalasmaa. Steinerkoulun tulo Suomeen. Miten vaihtoehtopedagogiikka juurtui osaksi suomalaista koulua. Steinerkasvatuksen liitto. 2011.
Jorge Solórzano Pérez

**Jorge Solórzano Pérez** (s. 23. maaliskuuta 1961) on nicaragualainen roomalaiskatolinen piispa. Hänet vihki papiksi Managuan arkkihiippakuntaan Miguel Obando Bravo 29. maaliskuuta 1985. Hänet nimitettiin Managuan vihkipiispaksi ja Theuzin titulaaripiispaksi 17. kesäkuuta 2000. Piispaksi vihkiminen seurasi 13. heinäkuuta. Pääkonsekraattorina toimi Obando Bravo, jota avustivat César Bosco Vivas Robelo ja Leopoldo José Brenes Solórzano.

Solórzano Pérez sai 15. lokakuuta 2005 nimityksen Matagalpan piispaksi, jonka virkaan hänet asetettiin 3. joulukuuta 2005. Hänet nimitettiin 11. maaliskuuta 2010 Granadan piispaksi.

## Lähteet
Leovigildo López Fitoria

**Leovigildo López Fitoria** (7. kesäkuuta 1927 Boaco – 5. elokuuta 2016) oli nicaragualainen roomalaiskatolinen piispa. Hänet vihittiin lasaristien papiksi 11. heinäkuuta 1954 ja nimitettiin Granadan hiippakunnan piispaksi 7. heinäkuuta 1972. Piispaksi vihkiminen seurasi 7. lokakuuta. Pääkonsekraattorina toimi Lorenzo Antonetti, jota avustivat José Eduardo Alvarez Ramírez ja Manuel Salazar y Espinoza.

López Fitoria jäi eläkkeelle 15. joulukuuta 2003.

## Lähteet
Héctor López (nyrkkeilijä)

**Héctor López ”Torero” Colín** (1. helmikuuta 1967 México – 24. lokakuuta 2011 México) oli meksikolainen nyrkkeilijä ja olympiamitalisti.

## Elämä ja urheilu-ura
### Amatööriura

López nyrkkeili amatöörinä Los Angelesin kesäolympialaisissa 1984 sarjan 54 kg loppuotteluun, jossa hän hävisi italialaiselle Maurizio Steccalle saavuttaen hopeamitalin.

### Ammattilaisura

Ammattilaisurallaan vuosina 1985–2000 López voitti NABF:n ja WBO NABO:n mestaruudet. Hän otteli pääasiassa kevyen välisarjan otteluita. Ammattilaisurallaan López voitti 49 ottelustaan 41, joista 23 tyrmäyksellä. Hän hävisi seitsemän ottelua, joista yhden tyrmäyksellä, ja yksi ottelu päättyi ratkaisemattomana.

### Yksityiselämä

Huumeita käyttänyt López tuomittiin aseellisesta murtovarkaudesta neljäksi vuodeksi vankilaan vuonna 1989. Ennen vapaaksi pääsyään hän ehti suorittaa tuomiotaan vuoden ja seitsemän kuukautta. López kuoli Méxicossa 44-vuotiaana 25. lokakuuta 2011 huumeiden yliannostuksesta aiheutuneeseen sydänkohtaukseen. Hänellä oli vaimo ja kaksi poikaa.

## Lähteet
* Héctor López Biography and Olympic Results  Olympics at Sports-Reference.com 
* Lópezin ammattilaisuran tilastot BoxRec.com 

### Viitteet
Ilhéu Chão

**Ilhéu Chão** on yksi Desertassaarista, jotka sijaitsevat alle 40 kilometriä Madeiran pääkaupunki Funchalista kaakkoon.  Chão on saarista pienin ja noin 1&nbsp;600 metriä pitkä ja 500 metriä leveä ja nousee loivasti pohjoispäässä lähes 100 metrin korkeuteen.

## Lähteet
* 

### Viitteet
Niko Mattila

**Niko Erkki Tapani Mattila** (s. 16. helmikuuta 1994 Tampere) on kaudella 2023–2024 Korisliigassa pelaavaa BC Nokiaa ja toimii samalla joukkueen kapteenina.

Niko Mattilan isä Kai on voittanut lentopallon Suomen-mestaruuden sekä pelaajana että valmentajana. Myös Niko Mattilan vaari Erkki on pelannut lentopalloa pääsarjatasolla, voittaen neljä Suomen-mestaruutta.

## Pelaajaura

Vuosina 2009–2011 B- ja A-poikien SM-sarjoja pelannut Mattila nousi Pyrinnön edustusjoukkueeseen kaudeksi 2011–2012. Hänen ottelukohtaiset piste- ja levypalloennätyksensä (11/3) joukkueessa syntyivät 26. lokakuuta 2011 pelatussa ottelussa Katajaa vastaan. Kyseisellä kaudella Mattila pelasi Pyrinnössä 24 ottelussa 3,3 pisteen ja 1,0 levypallon ottelukohtaisilla keskiarvoilla. A-pojissa Pyrintö voitti kauden päätteeksi SM-pronssia, miesten edustusjoukkue sijoittui neljänneksi. Suomen cupissa Pyrintö selviytyi loppuotteluun, jossa se hävisi Katajalle pistein 68–78. Lisäksi Mattila pelasi Pyrinnön reservijoukkueessa kymmenessä ottelussa 6,3 pisteen ja 3,6 levypallon keskiarvoilla.

Kaudeksi 2012–2013 Mattila teki pelaajasopimuksen Kauhajoen Karhun kanssa.

Heinäkuussa 2015 Mattila siirtyi BC Nokiaan.

### Maajoukkue

Suomen nuorisomaajoukkueissa Mattila pelasi 20-vuotiaiden ikäluokkaan asti.

## Tilastot
### Runkosarja

### Pudotuspelit

* *O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo*

## Lähteet
* Pelaajakortti 2016. Baskethotel.com
* Maajoukkueprofiili
* Niko Mattila basketball profile eurobasket.com 

### Viitteet
TFL

**TFL** voi tarkoittaa seuraavia asioita:
* Tasmanian Football League, australialaisen jalkapallon liiga Tasmaniassa
* Transport for London, Lontoon liikennelaitos
London Overground

**London Overground** on paikallisjunajärjestelmä Suur-Lontoon alueella Yhdistyneessä kuningaskunnassa. Järjestelmä koostuu viidestä linjasta, joiden yhteispituus on 167 kilometriä ja joiden varrella on yhteensä 81 asemaa. Vuonna 2016 Overgroundin matkustajat tekivät yhteensä 188 miljoonaa matkaa. Järjestelmä on otettu käyttöön 12. marraskuuta 2007.

## Järjestelmä
Overground-järjestelmän avaamisen yhteydessä vuonna 2007 käyttöön tuli neljä linjaa: North London Line, West London Line, Gospel Oak to Barking Line ja Watford DC Line. Vuonna 2010 avattiin East London Line, joka oli ennen uusimistaan osa Lontoon metroa. Rakenteilla oleva South London Line oli tarkoitus ottaa käyttöön loppuvuodesta 2012. Koko verkosto on sähköistetty.


Tiedosto:Unit 378150 at Whitechapel.jpg|Class 378 -sähköjuna Whitechapelin asemalla
Tiedosto:Leytonstone High Road railway station MMB 11 172005.jpg|Class 172 -dieseljuna lähellä Leytonstone High Roadia
Tiedosto:Imperial Wharf stn roundel.JPG|Overgroundin logo Imperial Wharfin asemalla


## Lähteet

## Aiheesta muualla

*London Overground Lontoon liikennelaitoksen sivuilla
Daniel Friderici

**Daniel Friderici** (1584 Kleineichstädt &ndash; 23. syyskuuta 1638 Rostock) oli saksalainen kanttori, kapellimestari ja säveltäjä. Friderici opiskeli Rostockin yliopistossa Valentin Haussmannin ja Friedrich Weißenseen johdolla ja toimi Rostockin Mariankirkon kanttorina vuodesta 1618 kuolemaansa saakka.

Friderici tunnetaan sekä maallisen että hengellisen vokaalimusiikin säveltäjänä. Hän toimi vuonna 1625 julkaistun Piae Cantiones -kokoelman toisen laitoksen musiikillisena asiantuntijana  ja sisällytti kokoelmaan omia neliäänisiä sävellyksiään.

## Lähteet
Jiří Gruša

**Jiří Gruša** (10. marraskuuta 1938 Pardubice, Tšekkoslovakia – 28. lokakuuta 2011 Bad Oeynhausen, Hannover, Saksa) oli tšekkiläinen runoilija, prosaisti, kääntäjä, diplomaatti ja poliitikko, Kansainvälisen Penin puheenjohtaja 2004–2009. Hän julkaisi teoksia myös salanimellä Samuel Lewis.

## Elämä ja ura
Gruša valmistui Kaarlen yliopistosta Prahasta. Hän työskenteli aikakauslehdissä *Tvář*, *Sešity* ja *Nové knihy*. Vuonna 1968 häneltä kiellettiin kirjoittaminen, ja hän työskenteli rakennusalalla. Hän osallistui samizdat-kirjallisuuden levittämiseen. Hän menetti 1981 Tšekkoslovakin kansalaisuuden ja hänet karkotettiin maasta. Vuodet 1982–1990 hän asui Länsi-Saksassa.

Kommunistihallinnon luhistuttua Gruša palasi Tšekkoslovakiaan vuonna 1990 ja työskenteli ulkoministeriössä. Hän oli maan suurlähettiläänä Saksassa 1991–1997. Myöhemmin hänestä tuli Václav Klausin vähemmistöhallituksen opetusministeri. Hallitus menetti opposition tuen, ja presidentti Václav Havel nimitti uuden hallituksen, johon Grušan tilalle tuli Jan Sokol. Gruša toimi suurlähettiläänä Itävallassa vuoteen 2004. 2005–2009 hän johti Wienin diplomaattiakatemiaa. Hän oli Kansainvälisen Penin puheenjohtaja 2004–2009. Hän vaikutti sanan *Tschechien* vakiinnuttamiseen Tšekin tasavallan viralliseksi saksankieliseksi nimeksi. Joissakin kielissä maan nimen valitseminen oli Tšekkoslovakian hajottua hankalaa. Kirjoittaessaan hän käytti niin äidinkieltään tšekkiä kuin saksaakin. Hän käänsi tšekiksi mm. Franz Kafkaa, Friedrich Schilleriä ja Rainer Maria Rilkeä.

Gruša kuoli Bad Oeynhausenissa sydänleikkauksen aikana.

## Teokset

### Runokokoelmat
* *Torna* (1962) – sarkasmia 
* *Světlá lhůta* (1964) – elämän absurdiutta, katkeraa ironiaa
* *Právo útrpné* (1964)
* *Modlitba k Janince* (1969–1973) – ilmeikäs kokoelma
* *Cvičení mučení* (1969) – 40 runoa, kansanrunoaihelmia, sananlaskuja, nonsensea
* *Grušas am Wacht aneb Putovní Ghetto* (2001) – kokoelma toi hänelle Magnesia Litera -palkinnon

### Romaanit
* *[[Mimner aneb Hra o smraďocha (Atmar tin Kalpadotia)]]* (1969, 1973 samizdat salanimellä Samuel Lewis)
* *Dotazník aneb Modlitba na jedno město a přítele* (1975 samizdat, 1984 Toronto) – kokeellinen romaani
* *Dr. Kokeš Mistr Panny* (1980 samizdat, 1984 Toronto)
* *Beneš jako Rakušan*, 2011 (essee, "faktaromaani") – alun perin saksaksi

### Novellikokoelmat
* *Dámský gambit* (1972 samizdat, 1979 Toronto)

### Muistelmat
* *Umění stárnout*

## Lähteet

## Aiheesta muualla

* Interview with Jiří Gruša (Festival spisovatelů Praha)
* Pen Club  ( )
Richard Muller

**Richard A. Muller** (s. 6. tammikuuta 1944) on yhdysvaltalainen fysiikan professori. Hän työskentelee Kalifornian yliopistossa Berkeleyssä.

Muller oli aluksi Yhdysvaltojen tunnetuimpia ilmastoskeptikkoja eikä ollut vakuuttunut ilmaston lämpenemisestä. Hän on saanut tutkimuksilleen rahoitusta skeptikkolähteistä. Kaksivuotisten tutkimusten tulokset kuitenkin osoittivat hänellekin, että ilmasto on todella lämpenemässä. Hän esitteli alustavia tuloksia keväällä 2011, ja lopullisen raportin hän esitteli lokakuussa 2011. 

Muller on 2010-luvulla osallistunut useisiin hankkeisiin, kuten supernovailmiötä selvittäneeseen *Supernova Cosmology Projectiin*, myrskyjen ja tornadojen ennustamiseen sekä liuskekaasun ympäristövaikutuksiin.

## Lähteet
Muller

**Muller** on muun muassa seuraavien henkilöiden sukunimi:

* Hermann Joseph Muller (1890–1967), yhdysvaltalainen geneetikko, Nobelin lääketieteen palkinnon saaja
* Joël Muller (s. 1952), ranskalainen jalkapallovalmentaja ja entinen puolustaja
* Kirk Muller (s. 1966), on kanadalainen jääkiekkoammattilainen
* Lucien Muller (1934–2026), ranskalainen jalkapallovalmentaja ja keskikenttäpelaaja
* Mae Muller (s. 1997), englantilainen laulaja ja lauluntekijä
* Philippe Muller (s. 1946), ranskalainen sellisti
* Richard Muller (s. 1944), yhdysvaltalainen fyysikko, entinen ilmastoskeptikko
* Yvan Muller (s. 1969), ranskalainen kilpa-autoilija.

## Katso myös
* Miller
*Mueller
*Müller
*Myller
*Mylläri
* Möller
Costello

**Costello** voi tarkoittaa seuraavia:

## Sukunimi
*Angelica Costello (s. 1978), yhdysvaltalainen pornonäyttelijä ja -malli
*Dolores Costello (1903–1979), yhdysvaltalainen näyttelijä
*Elvis Costello (s. 1954), brittiläinen muusikko
*Frank Costello (1891–1973), italialais-amerikkalainen mafiapäällikkö
*Helene Costello (1906–1957), yhdysvaltalainen näyttelijä
*Jerry Costello (s. 1949), yhdysvaltalainen poliitikko
*John A. Costello (1891–1976), Irlannin pääministeri
*Larry Costello (1931–2001), yhdysvaltalainen koripalloilija ja valmentaja
*Lou Costello (1906–1959), yhdysvaltalainen näyttelijä, Abbott ja Costello-koomikkoparin jäsen
*Maurice Costello (1877–1950), yhdysvaltalainen näyttelijä, ohjaaja ja käsikirjoittaja.
*Sean Costello (1979–2008), yhdysvaltalainen blueskitaristi ja -laulaja
*Thomas Joseph Costello (1929–2019), yhdysvaltalainen katolinen piispa

## Muita merkityksiä
*Costello Hautamäki (s. 1963), suomalainen muusikko
*Costello, Costello Hautamäen yhtye
*Costello, suomenhevosravuri.
Palheiro da Terra

**Palheiro da Terra** kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Palheiro da Terra sekä Palheiro do Mar muodostavat yhdessä Selvagem Granden kanssa Selvagenssaarten pohjoisemman osan.

## Lähteet
Ilhéu de Fora

**Ilhéu de Fora** voi viitata muun muassa seuraaviin saariin:

* Ilhéu de Fora, saari Porto Santon edustalla
* Ilhéu de Fora, Selvagenssaariin kuuluva saari
Ilhéu de Fora (Selvagenssaaret)

**Ilhéu de Fora** kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Ilhéu de Fora ja Selvagem Pequena muodostavat lukuisten pikkusaarten kanssa Selvagenssaarten eteläisen osan. Ilhéu de Fora on saariryhmän kolmesta suuremmasta saaresta pienin. Sillä on pinta-alaa 0,081 neliökilometriä ja se kohoaa ainoastaan 18 metriä merenpinnan yläpuolelle.

## Lähteet
### Viitteet
Irlannin maatalousministeriö

**Irlannin maatalousministeriö** ( ja ) on Irlannin maataloudesta, ruokatuotannosta ja merialueiden hyödyntämisestä vastaava ministeriö, jota johtaa maatalousministeri. Ministeriö on sijoitettu Dubliniin.

## Historia
Ministeriö on perustettu jo 1919, jolloin perustetun hallituksen ensimmäiseksi maatalousministeriksi valittiin Robert Barton. Vuosien kuluessa ministeriön nimi ja vastuualueet ovat vaihdelleet useaan kertaan. Seuraavassa listassa ministeriöstä käytetään englanninkielisiä nimiä, jotka kaikki tarkoittavat maatalousministeriötä hieman erilaisin tehtävä painotuksin.
*Department of Agriculture (1919–1924)
*Department of Lands and Agriculture (1924–1930)
*Department of Agriculture (1930–1965)
*Department of Agriculture and Fisheries (1965–1977)
*Department of Agriculture (1977–1987)
*Department of Agriculture and Food (1987–1993)
*Department of Agriculture, Food and Forestry (1993–1997)
*Department of Agriculture and Food (1997–1999)
*Department of Agriculture, Food and Rural Development (1999–2002)
*Department of Agriculture and Food (2002–2007)
*Department of Agriculture, Fisheries and Food (2007–2011)
*Department of Agriculture, Food and the Marine (vuodesta 2011)
Madeira (täsmennyssivu)

**Madeira** voi viitata muun muassa seuraaviin asioihin:

**Maantiede:**
* Madeira, Portugalille kuuluva saaristo Atlantilla
* Madeira, joki Etelä-Amerikassa
* Madeira, kaupunki Yhdysvalloissa
* Madeira Beach, kaupunki Yhdysvalloissa

**Viini:**
* Madeira-viini

**Ihmiset:**
* Jamila Madeira, portugalilainen poliitikko
* George Madeira, yhdysvaltalainen henkilö
* Phil Madeira, yhdysvaltalainen sanoittaja, tuottaja, muusikko ja laulaja
Madeiran hallinnollinen jako

**[[Madeira]]** koostuu 11 kunnasta, joista 10 sijaitsee Madeiran saarella ja yksi Porto Santolla. Kunnat jakaantuvat edelleen 54 freguesiaan. Madeiralla on 53 freguesiaa ja Porto Santolla 1. Desertassaaret kuuluvat hallinnollisesti Santa Cruzin kuntaan ja Selvagenssaaret Funchalin kuntaan.

## Kunnat

## Freguesiat

## Lähteet
### Viitteet
Pohjolan ydinaseeton vyöhyke

**Pohjolan ydinaseeton vyöhyke** oli Urho Kekkosen 28.5.1963 tekemä aloite, jonka mukaan Pohjoismaat olisi kansain­välisellä sopimuksella muodostettu pysyvästi ydinaseettomaksi vyöhykkeeksi.  Kekkonen esitti ehdotuksensa uudestaan vuonna 1978. Aiemmin vastaavanlaisia suunnitelmia olivat ehdottaneet Ruotsin ulkoministeri Östen Undén sekä Keski-Euroopan osalta Puolan ulkoministeri Adam Rapacki. Kekkonen sanoi oman ehdotuksensa olleen Undénin idean paikallinen sovellutus. Undénin suunnitelmasta äänestettiin Yhdistyneiden kansakuntien yleiskokouksessa joulukuussa 1961, jolloin sitä vastustivat muut Naton jäsenvaltiot paitsi Kanada, Tanska, Islanti ja Norja.

Kekkosen aloitteen tarkoituksena oli osaltaan vahvistaa Suomen pysyminen suur­valtojen risti­riitojen ulkopuolella ja vähentää riskiä, että Neuvostoliitto vaatisi Suomelta YYA-sopimuksen mukaisia sotilaallisia konsultaatioita. Vuonna 1978 sen teki uudelleen ajan­kohtaiseksi ase­tekniikan, erityisesti matalalla lentävien risteilyohjusten kehitys.

## Vastaanotto
Muissa Pohjoismaissa aloite sai osakseen vastustusta osittain sen vuoksi, ettei Kekkonen ollut neuvotellut asiasta ennalta Ruotsin, Norjan ja Tanskan hallitusten kanssa. Arveltiin yleisesti, että Moskova oli Kekkosen aloitteen takana. Neuvostoliiton etujen mukaista tietenkin oli, että Naton jäsenmaat Norja ja Tanska määräisivät ydinasekiellon voimaan myös sodan uhatessa. Sellaista lupausta Norja ja Tanska eivät voineet antaa, koska niiden turvallisuuspolitiikka perustui mahdollisuuteen ottaa vastaan täyttä sotilasapua muilta Nato-mailta tilanteen sitä vaatiessa. Kekkosen aloite torjuttiin sekä Norjassa että Tanskassa. Ruotsin pääministeri Tage Erlander puolestaan viittasi vastauksessaan Undénin suunnitelmaan, jonka mukaan ydinaseeton alue koostuisi suuremmasta joukosta maita ja edellyttäisi lisäksi ydinkokeiden lopettamista. 

Käytännössä Pohjolan ydinaseeton vyöhyke olisi vain vahvistanut tuolloin jo vallinneen tilanteen, sillä Pohjois­maiden alueella ei ollut ydin­aseita eivätkä ne olleet aikeissa sellaista hankkia. Natoon kuuluneet Norja ja Tanska olivat lisäksi ilmoittaneet, etteivät ne halua niitä sijoitettavan alueelleen rauhan aikana. Tanskan pää­ministeri suositteli samaa Varsovan liiton maille. Ruotsin ulko­ministeri Hans Blix ehdotti, että vyöhykkeeseen sisällytettäisiin myös koko Itämeri, jolloin Neuvosto­liitto olisi joutunut poistamaan sieltä ydin­aseistetut sukellusveneensä.

Kesäkuussa 1981 Yhdysvaltain ulkoministeriö tuomitsi voimakkaasti ja julkisesti Kekkosen ehdotuksen ydinaseettoman vyöhykkeen perustamisesta. Ronald Reaganin hallituksen edustaja oli huolestunut siitä, että vyöhykkeestä jälleen puhuttiin.

## Nykytila
Ulkopoliittisen instituutin johtava tutkija Matti Pesu katsoo, että vaikka Norjan ja Tanskan linja ydinaseisiin on paperilla tiukka, käytännössä Tanska on tukenut ydinasetoimintaa perinteisin kyvyin ja Norjassakin kiinnostus ydinaseisiin kasvaa. Nykypelote perustuu kylmän sodan jälkeisiin rauhallisiin vuosiin, ja nyt tilanne on muuttunut. Suomikin saattaa sertifioida F-35-hävittäjät kantamaan tarvittaessa ydinaseita.

## Lähteet

## Aiheesta muualla
*